
Grossinger dános. 
ax — 1728—1803. — 


Entomologiai irodalmunk megalapítójának emlékét idézzük 
fel olvasóink előtt, midőn Grossinger János életével és 
működésével megismertetjük, a ki egy hosszú életnek minden szabad 
pillanatát hazánk természeti viszonyainak kutatásával töltötte. 

Grossinger János született 1728. szept. 25-én Komárom- 
ban, a hol atyja a hentes mesterséget űzte, és mint tekintélyes 
polgár utóbb senator is lett. Iskolai tanulmányait szülővárosában 
kezdvén 18 éves korában Nagyszombatba került, ahol azokat folytatta 
s 1744—45-ben Trencsénben befejezte. Itt 17 éves korában a jezsuita- 
rendbe lépett s már a következő évtől 1748-ig Ungvárott a rend 
iskolájában a classica philologiát s a humaniorákat adta elő. Innen 
Nagyszombatba ment, a honnan a bölcsészeti tanulmányok hallgatá- 
sára Gráczba, majd 1754-ben a theologiai cursusra ismét Nagyszom- 
batba küldetett, s 1759-ben Beszterczebányán a harmadik proba- 
tiót is végezve, a nagyszombati convictusban praefectus lett, s ez 
állásában három évet töltött. 

A haza természeti viszonyai iránt gyermekkora óta élénken 
érdeklődvén 1743-ban bejárta az összes bányavárosokat és Váczott 
is megfordult. Utóbb pedig Győrött négy évig tanárkodván, 
onnan a Balatonhoz s a velenczei tóhoz rándult ki, mindenütt 
gyűjtve és kutatva. Később Trencsénben tanított és búvárkodott. 
Majd a kassai convictus igazgatója és theologia tanára lett. 
Innen Bécsbe hivatott, a hol a Teréziánumban a görög és magyar 
nyelvet tanította. Itt kinálkozott az alkalom arra, hogy az Olasz- 
országban állomásozó Haller-féle ezred tábori papja lehessen, 
s örömmel foglalta el ez állást, csak azért, hogy  Mantua, 
Cremona, Milano s egyéb felsőolaszországi városok muzeumait 
tanulmányozhassa. Elutazása előtt egész természetrajzi gyűjtemé- 
nyét a kassai rendháznak ajándékozta. Nehány év mulva az 
ezreddel Magyarországba jött s azzal 1771-ben huzamosbban idő- 
zött Tolna- és Bácsmegyében, a honnan — rendje 1772-ben fel- 
oszlatván — már mint az esztergomi egyházmegyébe kebelezett 
világi pap követte az ezredet Zilahra. Innen 1773—14-ben bejárta 
az egész Szilágyságot, a következő évben pedig, egyedül-e vagy 

az ezreddel? a Meszes-hegység, a váradi fürdő, s a távolabb 
Kapnikbánya vidékét, majd 1776-ban Krasznát és Dobokamegyét. 
1778-ban Zilahról Cseh- és Morvaország beutazására indult, hogy 
a rákövetkező évben (ezredével jövén ?) Világoson, Borosjenőben 
s Erdélyben kutasson s gyűjtse az anyagot egy nagy műhöz, mely- 
nek megírását élte eczéljául tűzte ki, t. i. Magyarország természet- 
rajzi leírása. 

Ennek érdekében nyugalmasabb állást keresett s már 1730-ban 
a komáromi Ó-Vár lelkészévé választatott meg. Három év alatt 
annyira haladt művével, hogy annak előhirnökét világgá bocsát- 
hatta, mutatványaként közölvén a hazánkban 1040-iől 1733-ig 
észlelt földrengésekről szóló fejezetet. (Dissertatio de terrae motibus 
regni Hungariae, excerpta ex Universa historia physica regni Hun- 
gariae manuscripta. Comaromii 17383. 4-r. 41 1.) 

De habár ekkor adatai nagyjában már egybe voltak is állítva, 
ernyedetlenül azon fáradozott, hogy azokat folyton tökéletesbítse. 
Igy 1785-ben Komáromtól Péterváradig tett fárasztó utazást a Dunán, 
s közben Neszmélyre és Csókavárra is kirándult. Hivatala és művé- 
nek sajtó alá rendezése azonban annyira elfoglalták, hogy ezentúl 
nagyobb útra már nem indulhatott; mindazáltal a környéket, mint 
pl. 1790-ben a Zsitva vidékét, sűrűn felkereste. Csak 1793-ban 
járhatta be ismét a Balaton tájékát és a Bakony erdőségeit. 

Ekkoron teljesen elkészült nagy művével is, melynek 591 lapra 
terjedő első kötetét (az állattanról általában) , Universa historia physica 
regni Hungariae secundum tria regna naturae digesta" czím alatt 
(Posonii et Comaromii 1793) nyomatta ki. Összesen csak 76 elő- 
fizetője akadt, ezek közt volt azonban maga a király, II. Ferencz is. 

A második kötet (a madarakról, 462 lap) még ugyan azon 
évben jelent meg. Addig még 483 előfizető jelentkezett, s így 
együttvéve sem többen 119-nél, úgy, hogy a 147 ívnyi mű kiadása 
valószínűleg csak a szerzőnek anyagi áldozatával vált lehetővé. 
A harmadik kötet (a halakról s amphibiákról, 400 I.), valamint a 
negyedik (a rovarokról, 416 I.) 1794-ben, az ötödik (a botanika 
első része, 344 1.) pedig csak 1797-ben jelent meg. Ennek utolsó 
lapján kijelenti, hogy most már a növényország többi kincsére tér 
át. Fájdalom, nem tehette. 9 kötetre tervezett művének 4. utóbbi 
kötetét (VI. a botanika befejezése; VII. oryctographia ; VIII. mine- 
ralogia; IX. hydrologia) már ki nem adhatta, minek oka —  bio- 
graphusa Márki Sándor gyanítása szerint — a költség elfogyásá- 
ban vagy a szerző öregedéséből származó bajokban rejlik. Kéz- 


iratban maradtak, szintúgy mint számos egyházi beszédei - s 
magyar és latin költeményei, mely utóbbiak közül csupán nehány 
alkalmit bocsátott közre. Műve: befejezetlen, sírja pedig, melybe 
1803-ban szállott, jeltelen maradt, csak hálás :"megémlékezésünk 
lengi körül. ; 5 
Művének és különösen az entomologiáról írt vaskos köteté- 
nek méltatása s ismertetése külön közlemény tárgyát képezi. 
Abafi Aigner Lajos. 


Adatok Járosvármegye lepke-faunájához. 
z Pp J 
II. 


Lyeaena argiades Pall. E fajnak az a lepkéje, mely csak 
juliusban mutatkozik, már a II. ivadékból való ; hímje ibolyáskék, 
nősténve fekete, de körrajza  (discus) néha kék; az alsó szárnyak 
alsó felének hátsó szögletében levő vörös szemfoltok egy ivarnál 
sem bírnak olyan ezüstös foltokkal, mint az I. ivadék. 

Lycaena argiades ab. Polysperchon Bergst. Első ivadéka az 
előbbinek; hímje szintén ibolyáskék, nősténye néha majdnem 
egészen kék, de az argiades-nál felével kisebb és már ápril végén 
és május havában röpül. De előfordul még mint III. ivadék 
akkor, a mikor az argiadesnek ideje elmult s a mikor az már 
csak megviselt példányokban akad, tehát augusztus és szeptember 
hónapokban. Ez az új ivadék épen olyan nagyságú, mint az I. 
ivadékú Polysperchon és az alsó szárnyain levő vörös szemfoltok 
szintén oly ezüstös zöld csillámmal bírnak mint amaz. Ennélfogva 
Turatinak, kinek állítását Rühl (i. m. 229. 1.) tagadja, telje: 
sen igaza van. 

Lyecaena argiades ab. Coretas 0. Hímje ibolyáskék, míg a 
nőstény szárnyainak felső lapja egészen fekete. Előfordul az I. 
ivadék idején, valamivel a Folysperchon után, úgy május közepe 
táján, de röpül II. ivadékban is, augusztus elején, tehát valamivel 
későbben, mint az argitades. Ezen ivadékból való példányok nagyob- 
bak az I. ivadékúaknál. Ezt a megjegyzést azért teszem, mert a 
mi vidékünkön előfordul a Coretas-nak az a két alakja is, a melyet 
Rühl (i. m. 229—230 I.) mint Lycaena argiades var. decolor Stdgr. 
és ab. decolorata Stdgr. felemlít. Az előbbit, mint :Turkesztánból 
valót leírja bőven, míg a másikat csak röviden a nélkül, hogy a 
szárnyak felső lapjának színét közölné. Ez alak szintén két iva- 
dékban fordul elő az ab. Coretas-szal együtt; színe nem ibolyás, 

hanem zöldeskék, mint a Lycaena Amandaé; alsó szárnyainak alsó 
felén semmi nyoma sincs a vörös foltoknak. Ezt az alakot ab. deco- 
loratá-nak tartom. 

Lycaena Argus L. két ivadékban röpül; az elsőnél, mely 
május-juniusban mutatkozik, a hím nagyobb, kékesebb ; valameny- 
nyi szárnyán a fekete szegély keskenyebb, míg az alsó szárnyak felső 
lapján levő fekete pontok egészen világosan láthatók; a szárnyak 
alsó fele kékesfehér a hímnél is; valamennyi pont nagyobb és a 
szemcsékből képzett világosabb sáv szélesebb, s a kerek szemcsék 
nagyobbak. A II. ivadék kisebb, hímjének színe inkább ibolyáskék, 
a fekete szegély szélesebb, úgy, hogy az alsó szárnyon a fekete pon- 
tok (háromszög alakban) láthatók. A hím valamennyi szárnyának 
alsó lapja barnászöld, a nőstényé kávésbarna; a fekete pontok 
apróbbak ; a szemcsés sáv keskenyebb, de vörösebb, a melyben 
a szemcsék hosszasra nyomottnak látszanak. 

Lycaena Icarus var. glauca Maassen. Ámbár előfordul nálunk az 
ab. Icarinus Scr., valamint az ab coerulea Fuchs is, azért gyak- 
rabban lelhető itt az ab. glauca is. Ez egészen kék színű, olyan 
mint öellargus var, ceronus Esp. A felső szárnyak fekete szegélyében 
meg vannak ugyan a nagy vörös kerekfoltok, ellenben az alsó 
szárnyak felső lapján levő piros szemfoltok az egészen a szegélyig 
érő kékszínű alapon vannak. 

Lycaena Eumedon var. fylgia Spang. Ez az alak előfordul 
ítt törzsalakjával. A hím alsó szárnyának alsó lapján a hosszú 
fehér csík hiányzik; egyébként is egészen olyan, mint a hogyan 
azt leírták. 

Lycaena Eumedon ab. Speyeri Husz. Noha Husz tanár ezt 
az itt előforduló alakot már leírta, R ühl munkájában, a melyben 
több tarthatatlan aberratió is fel van sorolva, említés nem törté- 
nik róla, csupán csak a 305. lapon, a hol az ab. caecina-ról van 
szó. E lepke valamennyi szárnyának felső lapja mindkét ivarnál 
olyan, mint a törzsalaknál; ellenben alsó felén hiányzanak — a 
középső folt kivételével — a szemfoltok; az igen szétfolyt vörös- 
sárga színű külszegélybeli foltok, valamint az alsó szárnyon a fehér 
és hosszú csík azonban láthatók. Ez az alak juniusban csak igen 
nedves erdei réteken fordul elő. 

Lycaena cyllarus Rott. Rühl említi, hogy Tunisban ennél 
a fajnál az alsó szárnyak alsó felén a szemfoltok hiányoznak. Ez 
alaknak meg vannak nálunk is képviselői mind két ivarban és 
pedig mindig szép, nagyra és szabályosan nőtt példányokban. 


Ezek a felső szárnyak alsó felén csak 3, legfeljebb 4 szemfolttal, 
az alsó szárnyak alsó felén pedig semmiféle szemfoltokkal nem 
bírnak. 

Dahlsíröm Gyula. 


Pattosó hangyák. 


Messze bent a lemieni őserdőben, Új-Guineában, Berlinhafen 
mellett, szeptember 29-én sajátságos hangyákat gyűjtöttem magas 
fáktól félhomályossá árnyékolt sűrűségben, korhadt faágak és lehullott 
lomb alól rostálva. Úgy látszik, fészkükre találtam, mert a sok 
nőstény közt több szárnyas hím is előkerült. 

Ha e hangyákat zavarjuk (a rostált föld mozgatásával vagy 
a papirra tett föld rázása útján), mozdulatlanul meglapulnak. Ha 
a veszély elmult, perczekig várnak még, míg végre lassan, óvatosan 
megindulnak. Rágóik, szertelenül szétnyitva, védelemre készen állanak, 
annyira hátrafelé, mint másféle hangyáknál s egyéb rovaroknál 
a csápok. Amint nedvesített gombostűvel vagy faszálkával köze- 
ledtem felé, halk pattanás hallatszott s a hangya abban a pillanat- 
ban eltünt, bolhaként elugrott. Nem is láttam ezt többé, ha földre 
vagy a barna asztalra esett. 

Vadászásuk csak akkor vált sikeresebbé, mikor az egész 
asztalt teleraktam fehér papirral. Így aztán nem volt nehéz meg- 
látnom, hogy hová estek és hogy az ugrás után miért lettek 
láthatatlanná? A nem jól sikerült ugrások példát szolgáltattak. 
Ha ugrás után a papirra estek, összehúzódva mozdulatlanul 
maradtak, de sohasem hason fekve, hanem mindig oldalt, mert 
rágóiknak sajátságos állása sima felületen csakis ilyen helyzetet 
enged meg; ellenben földön vagy poros helyen a hangyának a 
környezet színéhez való alkalmazkodását tökéletessé teszik, mert 
csupán a fénylő rágókat kell még elrejteniök, hogy fénytelen barna 
testük a földszemecskék közt teljesen észrevehetetlenné váljék. Ez 
pedig csak egy mozdulatba kerül, amint a rágókat a test hossz- 
tengelyére derékszögűen eső irányban lehajtják. Ezért esnek a 
papiron mindig féloldalra. Ép így hajlik le a potroh is, mely 
fényességével árulója lehetne. 

Az az ugrás, melyet e kis hangya így rágói segítségével 
megtenni képes, aránylag rendkívül nagy. A legtöbb 20—35 ecm.- 
nyi ugrást tett, de egynél 47 cm. távolságot mértem meg. Ha a 
legtöbb ugrás középszámának a 30 cm. veszem, akkor ez a 3 mm. 

hosszú hangya teste hosszának a százszorosára pattant el, a leg- 
nagyobb ugrás pedig meghaladta 150-szeresét.! B 

A nőstények közül egy se ugrott el. Egy ideig mozdulatlanul 
maradtak, majd neki-neki iramodva gyors futásba fogtak, de veszély 
közeledtére mozdulatlanul a földhöz lapultak. 

Ilyenformán viselkedik egy más hangya is, csakhogy ez rágóit 
vízszintesre tátja.ki s csak 2—4 annyira pattan: vissza s mindig 
talpra , esik: , 3 Biró Lajos. 


A Sesia stelidiformis életisméjéről. 


Mult év ápril havában és május hó elején a Sesza stelidiformis 
Frr. szabadon összegyűjtött hernyóival nagyobbszabású kisérletet 
tettem, miután már előbb, az 1893. és 1894. években sikerült ezen 
csinos Sesia pilléjének nehány példányát a budai hegyekben meg- 
lehetősen gyakori kutyatej-növény egy nemének, az Euphorbia epithij- 
moides terjedelmes tőgyökeréből jelentékeny nehézség nélkül tenyész- 
tenem. 

Tavaszkor, midőn a fák még alig, az alacsony cserjék pedig még 
igen gyéren kezdik lombozatukat kifejteni, a nevezett kutyatej-növé- 
nyek a haragoszöldből a világossárgába fokozatosan átmenő virág- 
fejei a délnek fekvő napfényes hegyoldalon, máris barátságosan pislog- 
nak elő a bokrok közül. De a hernyók csakis a napos helyeken, külö- 
nösen a szabadon, kőhányókon vagyis alacsony szétszórt bokrok 
között álló növények gyökereiben tanyáznak. Miután ezen Sesla 
hernyója ismeretes, újabb leírását mellőzöm. 

Az ápril havában a tápnövénynyel együtt behozott hernyók 
bebábozódván, már a reá következő hónapban, vagyis májushó 20-tól 
junius közepéig kikelt a pille, még pedig a legkorább reggeli órák- 
ban. Május hó 29-én reggeli 8 óra tájban egy ugyan e reggel kikelt 
párocska copulába bocsátkozott s együtt maradt másnap reggelig. 
A nőstény május 30. és 31-én petéit meglehetős magosan rakta 
le a virágzó tápnövény szőrös szárára, még pedig vagy egyenként 
vagy kisebb-nagyobb csoportokban, melyek legnagyobbját, mely 
mintegy 12 petét tartalmazott, nagyító üveg segítségével lerajzoltam. 
Az idecsatolt 1. ábra ezen petecsoportot tetemesen nagyítva mutatja. 

Hány petét rakott le mindössze ezen nőstény, azt nem 
voltam képes kipuhatolni, miután a növényzet sűrűségében a peték 
java része látható nem volt, tehát megfigyelésemet elkerülte. 

A pete lapos, főméretei 0-35 és 0-30 milliméter, de inkább 

ennél még valamivel kisebb. Az alakja a széles oldalát tekintve, 


. teljesen elyptikus (2. ábra); a keskeny oldalról nézve tojásdad és 


a lapos oldalok közepén kissé benyomódott, úgv, hogy ezen 
öldalról szemlélve piskóta alakúnak látszik (3. ábra). A peté- 
nek a petecsoportban felfelé irányuló vége gödröcskeforma mélye- 
dést mutat (4. ábra); az ellenkező alsó vége gömbölyded 
(5. ábra). lIgyébiránt nagyító üvegen keresztül észlelhető, hogy 
a pete egész felületén vas 
egyformán apró sej- 
tecskékkel van borítva, 
melyek mindegyike egy 
mélyedést foglal magá- 
ban, és mely sejtecs- 
kék olyanok mint bizo- 
nyos gombák felülete, 
például a Morchella es- 
culenta-é, csakhogy a 
sejtek sokkal szabályo- 
sabban és diagonális 
irányban elhaladó sza- 
bályos sorokban van- 
inak elrendezve: 

A sejtecskék kiemel- 
kedő sélei a napfényben 
aranyosan — csillognak. 
A pete színe azonban 
nem mint azt egy leírás- 
ban (Nachtráge zu den 
Raupen der Schmetter- 
linge Europas von E.. Hofmann) olvastam szurokfekete, hanem 
sötét csokoládészínű. 

A kibúvó hernyócska a pete kérgét vagy héját a felső 
végen, az ott levő gödröcske terjedelmében rágja ki. Á sajtsárga 
hernyócska ezen szépen kereken kirágott nyiláson kiszabadulva, 
a száron lefelé mászik, hogy alkalmas helyen a kevésbbé dúsnedvű 
tőgyökérbe furakodhassék. Ez azonban valószínűleg nem mindig 
és nem minden esetben fog bekövetkezni, mert szabadban külön- 
böző magas szárú és erős kutyatej-növényekben juniustól augusztusig 
a fiatal Sesia-hernyókat nemcsak kizárólagosan a gyökérben talál- 
tam. Találtam ilyeneket, különösen a Sesiu empiformis fiatal hernyóit, 


16 


Zeant város közelében egy a Tisza partján előforduló mintegy 
2 méter magas kutyatej-növény (E. palustris ?) több centiméter 
vastag szárában különféle magasságban a föld felett egész "2 sőt 
1 méter magasságban, a honnan a bélben lefelé haladva egész a 
gyökérig hatoltak lefelé. Ez más Sesia fajoknál is előfordulhat, 
mi mellett jelen esetben a petének a száron való magas elhelye- 
zése is bizonyít, és az ebbeli következtetést teljesen nem zárja 
ki. Ez azonban kétségen kívül a szárnak többé-kevésbbé fás 
minőségétől függ. Ezen körülményt csupán azért említem fel, 
mert fenti megfigyelésemet szem előtt tartva, nem állítom, hogy 
a Sesia stelidiformis frissen kikelt hernyója a szár felsőbb részére 
lerakott petéből mindig kívülről mászik le a száron, a mint azt 
most leírt kisérletemnél észleltem, hanem hogy ezen fajnál ép- 
úgy mint más fajnál lehetséges és tapasztalásom szerint elő is 
fordult, hogy a hernyócska a petéből kibújva közvetlenül is a 
szárba furakodik. t 

Az említett copulában levő hím junius 4-én, tehát 5 nap 
mulva elpusztult. A nőstényt, mely ekkor még élt, petéket azonban 
már le nem rakott és nagyon el volt kopva, junius 5-én öltem 
meg, mire mindkettőt, a faj kimutatása érdekében, gyűjteményembe 
elhelyeztem. 

1896. junius 14-én, tehát a peték lerakása után körülbelül 
két hét mulva, a hernyócskák a fent leírt módon kikeltek és 
további megfigyeléseim alól magukat elvonták. 

A hernyók tenyésztése semmiféle különös fáradsággal nem 
jár; főleg nedves melegnek, a mellett azonban élénk légáramlásnak, 
lehetőleg sok napfénynyel, soha sem szabad hiányoznia és szüksé- 
ges a káros gombák képződését is megakadályozni. Magától érte- 
tődik, hogy legyeket és más élősdieket, valamint más, a gyökérben 
élő bogár és egyéb álczákat a behozott gyökerekből lehetőleg el 
kell távolítani, nehogy a Sesia-hernyók ellenségeik által pusztít- 
tassanak vagy idegen kosztosok őket tápgyökerüktől megfoszszák. 
Az általam ez úton nyert Sesiák nagyobbrészt szép és erősen kifej- 
lett állatok. 

Igen kellemes meglepetésemre szolgált, midőn a mult évben 
tenyésztett s/elidiformis pillék között a var. icteropus H.-S. két 
példányát találtam, mely fajeltérés Magyarországon eddig még nem 
fordult elő. További 9 példánynál pedig a Sesia stelidiformis Frr. 
és var. icteropus közötti átmenet jelei világosan felismerhetők, mely 
körülmény kísérletemet annál értékesebbé teszi. 

Reménylem, hogy ezidén is sikerül ezen ritka Sesiának tenyész- 
tése, mi a velem csere viszonyban levő barátaim örömére is fog 
szolgálni. Tomala Nándor. 


A Carabus-álczák színe. 


A gyűjtéssel foglalkozó bogarász előtt mindig ritkaság számba. 
megy, ha véletlenül egy-egy Carabus-álczára akad. Az álcza is úgy 
mint a kifejlett bogár, esti és kora-reggeli életet folytat, nappal 
pedig lehullott levelek, földön fekvő fatörzsek és kövek alatt, de 
főleg önalkotta földüregekben tartózkodik s így felette ritkán kerül 
szem elé. Hogy az ily álczalelet ritkaságát feltüntessem, elég lesz 
megemlítenem azt, hogy az általam eddig gyűjtött 10—12,000 kifejlett 
Carabusra alig esik 10 álcza. 

Mi sem természetesebb tehát, mint hogy sok Carabus-fajnak 
álczája még maig sem ismeretes. A fogva tartott Carabus-álczát 
felnevelni, hogy abból báb legyen, eddig még nem sikerült, de talán 
csak azért, mert nem bírták megadni neki azon hely- és táplalékbeli 
szükségleteket, melyeket a szabadban feltalál. A Carabus-álcza 
számos műben már le van írva, de hogy a leírás minden egyes 
Carabus-faj álczájára illik-e, azt a fenti okoknál fogra nem merném 
határozottan állítani. Az eddig olvasott valamennyi leírásból azonban 
hiányzik az álcza színének megemlítése, miből arra következtetek, 
hogy, miután az eddig ismert Carabus-álczák színe fekete, ők azt 
külön megemlíteni nem tartották érdemesnek. Pedig ez hiba! Hiba 
pedig azért, mert nem minden Carabus-álcza fekete, amint azt 
saját biztos észleletem után határozottan állíthatom. Amint a 
bogarakkal gyakorlatilag foglalkozók előtt ismeretes, valamennyi 
bogár között a Carabus-nem (genus) az, melynek egy és ugyan- 
azon faja sokszor 10—12 színben és színárnyalatban fordul elő. 
Ilyenek hazánkban a Carabus v. euchromus, v. carpathicus, v. Kollari, 
v. jastuosus, v. Superbus és v. eupreonttens. A kérdés már most az, 
vajon az álcza is bírja-e a kifejlett bogár színét vagy sem? 
E kérdésre igenlőleg nem válaszolhatok, sőt merem állítani, hogy a 
rikító színű Carabusok álczái egyáltalában nem lehetnek oly rikítók, 
mint a kifejlett bogár, de hogy kevésbbé feltűnő színű Carabusok 
álezái is ugyanazon színnel bírhatnak, mint a kifejlett bogár, arra 
van saját észleletem s ez észlelet e tekintetben mindenesetre az 
első. Egy időben Szerbiában gyűjtöttem s ekkor leltem egy teljesen 
kék Carabus-álezát, melyet természetesen magammal is vittem. 

Gyüjtésem helyén csupán két faj kék CGarabus fordul elő és pedig 
a Carabus intricatus és a Carabus v, serbicus. Hogy az álcza melyik 
fajé, illetve válfajé, azt nem tudhatom, de előttem kétségtelen, hogy 
a kettő közül az egyiké. S e leletből nem ok nélkül következtetem, 
hogy némely fajnál a kifejlett állat színét már az álcza is bírja. 
Hason megfigyelés közzététele annyival is kivánatosabb, mivel a 
bogárálczák természetrajza még nagyon is el van hanyagolva. 

A kérdésben forgó álcza a sarajevói országos muzeumba 
került. Merkl Ede. 


A Cheimatobia brumataról. 


Egy annyira ismert állatról, mint a Cheimatobia brumata L., 
szinte fölöslegesnek látszik írni. Ismeri az erdész, a pomologus, mint 
fáinak egyik legnagyobb ellenségét s az entomologus, mint az utolsó 
pillét az évben. Nem is annyira a lepkéről, mint inkább a védekezés 
módjairól s túlságos elszaporodása meggátlásáról akarok szólani. 

A hím gyengéd szerkezetű szárnyainak átmérője 28 mm. 
Színük fövénysárga, egész a szür- 
kéig, az alsók világosabbak. A 
felső szárnyak belső szögletén és 
a középtéren három-három pár- 
huzamosan futó sötétebb zeg-zug 
vonal egy-egy harántszalagot ké- 
pez; a külső szél felé még egy 
ilyen : szalag van del az mát 
csak két vonalból áll. Az alsó 
szárnyakon csak két ilyen ív van, 
még pedig a szélefelé eső félen. 
A szárnyrojt az alapszínnél vala- 
mivel világosabb. Röpülése ha- 
tározatlan, tétovázó , tanezolás" s 
nincs más czélja, mint az el- 
csenevészett szárnyú, röpülni nem bíró nöstény fölkeresése. 

.. A majd minden erdei és gyümölecsfán élő hernyó, a tavasz 
első meleg napjain búvik ki a petéből, zöld, s májusban érik meg 
az átváltozásra. Leginkább a nedves időjárás tizedeli sorait, . de 
ha a tavasz száraz, hihetetlen mennyiségben lép föl s kezdve a 
rügyeken, folytatva a virág s a levélen nagy pusztításokat visz 
véghez a fákon. 


(5) 


A. kedvezőtlen időjárás mellett sokat szenved még parasitáitól, 
melyek leginkább az apró. légyfélék és Microgasterek soraiból 
kerülnek ki. Védekeznek is tőlük telhetőleg. Amint egy ilyen 
apró légy vagy darázs közeledik, ahány hernyó csak észreveszi, 
mind nagy izgatottságba, valóságos dühbe jön: felágaskodik és 
valami zöldes nedvet feccsent a tolakodó felé, mire ez rendesen 
odébb is áll. 

Az átalakulás a földben megy végbe. Késő őszszel, levél- 
hullás után jelenik meg a pille, rendesen november elején. Én 
rendesen november 7—10-ik napján fogtam. 

Ez az idő az egyedüli alkalom, a mikor az ember sikeresen 
védekezhetik ez ellen a kártékony kis állat ellen. 

Annyi bizonyos, hogy a védekezés nem terjedhet ki mindenre, 
így például a cserjéket megvédeni nincsen hatalmunkban, de arra 
van mód, hogy legalább a gyümölcsfákat megvédjük. 

Mindenek előtt az állat életmódjának helyes ismerete és meg- 
figyelése tanít meg bennünket azon módokra, hogy miként gátoljuk 
meg túlságos elszaporodását. 

Novemberben este felé megélénkül a gyümölcsös, az erdő 
széle; a levegő tele van tánczoló, keringelő apró pillangóval, 
mintha csak forgó szél szedte volna fel a lehullott leveleket. Nem 
röpülnek magasan, csak nehány arasznyira a fű és gaz fölött, 
le-lebuknak a fű közé, majd ismét fölmásznak egy fűszálon, elszáll- 
nak, belevegyülnek a keringelők tömegébe. Ezek a párt kereső hímek. 

Amint egy-egy nőstény kibúvik a bábból, a hímek valóságos 
ostrom alá veszik. A legszerencsésebb, vagy a legügyesebb a fű 
között marad, a többi újra kezdi a hajszát. 

A párzás lent a földön, a fű között történik. Ezután a hím 
elhull, a nöstények pedig mind a fák törzsei, a bokrok ágai felé 
veszik útjokat, hogy ott petéiket lerakhassák. Ilyenkor az ember 
könnyű szerrel ejtheti őket hatalmába. 

A legelterjedtebb mód, hogy kátránynyal egy gyűrűt fes- 
tenek a fák törzsére, hol azután a nöstények ott ragadnak s el- 
pusztulnak. 

Treitsehke, az ő , Schmetterlinge von Europa" VI. kötete 
II. részének 26. lapján azt írja, hogy ilyen módon, egy helyen 
és egy hónak folyamán nem kevesebb mint huszonkétezer nöstényt 
pusztítottak el, nem számítva a kátrányban elmerült mintegy hat- 
ezer nöstényt és igen sok hímet. 

. Ugyanott azt is írja, hogy jó volna ezt az eljárást tavaszszal 

ismételni, a midőn a frissen kikelt hernyókat lehet megakadá- 
lyozni abban, hogy a fára mászhassanak. 

Barsmegye majd minden vidékén, hol a gyümölcsfát gondoz- 
zák s nem bízzák a termést a ,jó istenre", a fák törzsén mintegy 
embermagasságnyira szalmából csavart köteleket (,provjeszle") 
kötnek koszorúba, hogy jó termés legyen. 

Babonából, karácsony napjára hagyják ezt a külső teendőt, 
mert — a néphit szerint — csak akkor van foganatja. 

Bármint kérdezősködtem, többet nem bírtam megtudni, de 
annyi bizonyos, hogy a mi másutt a kátránygyűrű, az itt a szalma- 
kötél. Csakhogy a dátumban nagy tévedés van. 

Valamikor korábban, talán szüret után köthették ezeket a 
koszorúkat a gyümölcsfákra, a mikor lehetett is foganatja. Ugyanis 
a szalmakötelék össze-vissza álló, borzas szálai között a nöstények 
eltévednek, nem tudnak keresztül menni, végre is szorultsá- 
gukban petéiket a szalma közé rakják, maguk pedig elhullnak. 
(Ez ugyanaz, mint a mikor az ágy lábára kóczot kötnek, hogy a 
poloskák ne tudjanak azon keresztűl menni. 5 nem is tudnak. 
Mert mihelvest egy szálra rámásznak, alig haladnak valamire rajta, 
a kócz szála elhajlik alattuk, lelóg s a poloska előlről kezdheti.) 
Ujévkor azután, leszedve a köteleket, feltüzelték, s velök együtt 
a peték millióit pusztították el. 

A hernyók sem tudnak ilyen szalmakötélen átmenni. 

Ez a babona tehát éles megfigyelésben gyökeredzik s épen 
mivel babonából ma karácsony napjára halasztják, a mikor a nös- 
tények már gondoskodtak petéikről, nincsen többé semmi foganatja. 

Nem akarok itéletet mondani, hogy melyik mód jobb : a szurok- 
ból mázolt gyűrű, vagy a szalmakoszorú-e, de ez utóbbinak könnyű 
kezelése, és az, hogy a fákat nem ékteleníti el annyira, minden 
esetre emez mellett szólnak. 

Nem lenne érdektelen megtudni, hogy más vidékeken, a hol 
a gyümölcsfákra szintén kötnek ilyen koszorúkat, nem tévednek-e 
úgy, mint a barsiak a dátumban ? Nécsey István. 


Jdatok Erdély bosárfaunájához. 


szabad időmben bogarak gyűjtésével és tanulmányozásával 
foglalkozva, sikerült Erdély déli részében több olyan fajt gyűjtenem, 
melyek... Bielz B. A. Méhely. EAT ago, Fett lke 
és Seidlitz G. munkáiban e faunaterületből felemlítve még 

nincsenek, azért helyén valónak tartom azokat termőhelyeikkel együtt 
közölni. 

Cicindela campestris L. var. coerulescens Schilsky. GCódvölgye 
Riuszadului mellett (Szeben vm.); C. littoralis F. var. nemoralis 
017. Vizakna (Alsó-Fehér vm.) és Szamosujvár; 0. littoralis F. ab. 
Ragusai Beuth. Vizakna; C. germanica L. ab. obscura Fabr. Nagy- 
Szeben (fiatal erdő) és Szent-Erzsébet (Szeben vm.) ; C. germanica 
L. ab. cuprea Westh. Szent-Erzsébet. — Carabus Linnei Panz. var, 
Ludovicus Dietl (Wiener Entomologische Zeitung 1896 XV. Jahrg. 
p. 197.) Vurfa mare, regio alpina (Szeben vm.) ; C. intricatus L. ab. 
tiburnicus Haury. Verestoronyi szoros ; C. Ullrichi Germ. ab. viridulus 
Krtz. Verestoronyi szoros; C. Ullrichi Germ. ab. superbus Krtz. 
Riuvadului völgye (a verestoronyi szoros mellett); C. Hampei Küst. 
var. nova Liebli Dicső-Szent-Márton (Kis-Küküllő vm.) és Gyula- 
fehérvár (Alsó-Fehér vm.). 

Nagyobb mint Hampei Küst., sötétkék, selyem- 
MENY ga öö mya ki prarizi si rés ssízrá tai Ge drők kv. vor kass zám 
szegélylyel. A rovátkák száma 18—20. A primaer 
rovatkákban jól látható pontokkal, tehát megfelel 
ANGYALA A UÁNOIS ENG ess Tt zannya kes akh ojgyeme m szol d 
vagy érezfényű, hanem; sötétkék színű Hossza 
30—32 mm. 

Valószínűleg ide tartozik Bielznek (Siebenbürgens Kaáferfauna. 
" Hermannstadt, 1887. p. 16.) csak névleg említett var. Marusii-ja 
is. Ormay Sándor , Újabb adatok Erdély bogárfaunájához" (Buda- 
pest, 1890. 26. I.) czímű művében a var. Marusii Bielzre ugyan 
ajánl elfogadásra egy diagnosist, de csak 16 rovatkát említ, tehát 
nem C. Hampei, hanem €C. Rothi-val volna dolgunk.  Gyula- 
fehérvárról C. var. Marusii Bielz néven kapott példányaim is 
18—20 rovátkások, tehát ide tartoznak. 

Kedves barátom és collegámnak, Liebl Gyulának, ajánlom 
e válfajt, ki azt a Kis-Küküllő völgyében Dicső-Szent-Márton körül 
gyűjtötte sok mással együtt és így meglehetős szép számú adatot 
tudtam összeállítani a faunistikailag eddig majdnem teljesen i15sme- 
retlen Kis-Küküllő vármegyéből. Alkalom adtán közölni fogom 
ez adatokat. 

Anophthalmus Dietli Ganglb. n. sp. (Verhandl. der zool. bot. 
Gesellseh. Wien. XLVI. 1896. p. 459.) Ezen új fajt 1896. évi 
július hó 17-én fedeztem fel 4 példányban, a szebenmegyei Vurfu 
mare havason nagy és mélyen beágyazott kövek alatt. Egy példányt 

a Magyar Nemzeti Muzeumnak, kettőt a bécsi udvari Muzeumnak 
ajánlottam fel. — Scarites terricola Bon. Dicső-Szent-Márton. — 
Badister bipustulatus F. ab. lacertosus Dej. Dicső-Szent-Márton. — 
Orescius Hojjfmannseggi Panz. ab. nebriordes Hoppe. Vale Capra rece 
(szebenmegyei határszéli havasok). — Poecilus cupreus L. ab. ery- 
thropus Fald. Dicső-Szent-Márton. — Panagaeus crux major L. ab. 
Schaumi Gangtb. Dicső-Szent-Márton. — Acupulpus luteatus Duft. 
Nagyszeben. — Graphoderes cinereus L. ab. simulator West. Nagy- 
szeben (Lazareth). — Altochara lata Grüúvh. Verestoronyi szoros; 
A. brevipennis Gravh. Verestoronyi szoros. — — Neobisnius villosulus 
Steph. Szent-Erzsébet (Szeben vm.). — Staphylinus ( Tasgius) ater 
Gravh. Dicső-Szent-Márton. —- Agyrtes bicolor Lap. Lotriora völgye 
(Verestorony mellett). — Liodes ovalis Schmidt, Lotriora völgye; 
L. hybrida Er. Lotriora völgye. Aphodius fossor L. var. sylvaticus 
Muls. Nagyszeben. — Copris lunaris L. var. 6" corniculatus Muls. 
Szent-Erzsébet (Szeben vm.) és Dicső-Szent-Márton. —  Coróebus 
aeneicollis Vill. Szent-Erzsébet (Szeben vm.). — Niptus hololeucus 
Fald. Nagyszeben. — Ceuthorrhynchidius pulvinatus Schh. Sellem- 
berk (Szeben vm.). —  Callidium variabile L. var. fennicum L. 
Nagyszeben (fiatal erdő). — Pachybdrachys suturalis Weise. Dicső- 
Szent-Márton. — Phytodecta (Goniomena) 5-punctata Fabr. Veres- 


toronyi szoros és (wötzenberg (Kisdisznód mellett, Szeben vm.) 


Dietl Hi nő. 


A kardospille. 


— — Papilio Podalirius L. — 
IZ 


A kardospillét vagy a hogyan népünk még nevezi ,katona- 
pillét" mint kártékony állatot kivánom bemutatni, egyszersmind 
életmódjára, elterjedésére és fajeltéréseire is kiterjeszkedem. 

k szép pillangó egész közép- és déli Európában Kis- és Közép- 
Ázsiában Sináig, délen pedig Indiáig, Algirig és Marokkóig van 
elterjedve. 3 

Zöld petéit egyenkint, a levelek alsó felére rakja le. 

Hernyója Németországon rendszerint csak egy ivadékban 
julius — augusztusban leginkább kökényen és kőrisfán, de cseresznye- 
és meggyfán, szilva-, baraczk- és körtefán, Sorbus aucuparián és 
Cotoneaster vulgarison s állítólág tölgyfán is él, sőt Wiesbadennél 
(Rössler, Schuppenílügler 1881. 16. I.) egy ízben kivételesen Scrophu- 


laria vulgarison is találtatott. Áttelelő világos fehéressárga, barnás- 
sárga, vagy barnásfekete bábból május—juniusban lepkévé fejlődik. 
Déli vidékeken mandula- s őszi-baraezkfán és Aronia rotundifolián, 
sőt czitrom- és narancsfán is két ivadékban él. Megérintetvén, 
nyakszirtjén két sárgásbarna puha szarvacskát lövel elé, mely 
erős, de nem épen kellemetlen bűzt terjeszt, a melylyel .ellen- 
ségeit elűzi. 

A hernyónak színe fiatalon haragos zöld, növekedvén világosabb 
zölddé s elbábozás előtt világosbarnává lesz. Halványsárga háti 
vonala és rézsútos oldalvonalai olykor alig vehetők észre, némely- 
kor egészen eltünnek. Az őszi hernyó testét piros pettyek ékesítik, 
melyek öt pontsort képeznek; ezek ketteje a háton végig, kisebb 
kettő oldalt, kettő pedig a stigmák fölött húzódik végig; azonkívül 
is sok kisebb-nagyobb petty mutatkozik, kivált a 4. szelvényen, a 
hol fölül 4 van, mely olykor egybe is folyik. Akad azonban oly 
hernyó is, melynél fölül csupán -a 2., 3. és 10. szelvényen 2—2, 
a 4-diken pedig 4 petty látható. A tavaszi hernyónál a pettyek 
némelykor alig vagy épen nem mutatkoznak. 

Nálunk leginkább kökényen, galagonyán és szilvafán él, de 
meg nem veti :az őszibaraczk:, cseresznye- és mandulafa leveleit 
sem, sőt egy ízben körtelán is észleltem. E növényeken Buda- 


. pest környékén május közepétől junius utolsó napjáig, s ismét, 


hosszantartó második ivadékban julius közepétől októbernek csak- 
nem közepéig található, olykor nagy mennyiségben. Igy pl. három 
ízben (1893, 93, 96) szeptember havában a Svábhegy egyik ültet- 
vényében a zsönge cseresznye- és szilvafákat lepte el, s az előbbieket 
jócskán, az utóbbiakat pedig teljesen lekoppasztotta, elannyira, 
hogy a fiatalabb hajtások elszáradtak. És minthogy valószínűleg 
egyéb ültetvényeket sem kímél meg jobban, határozottan kárté- 
konynak mondható, habár talán nem oly mértékben, hogy e miatt 
irtóháborút kellene neki izennünk. j 

A hernyónak e nyári ivadéka kizárólag világosabb vagy sötétebb 
barna bábbá, a tavaszi pedig általában smaragdzöld és csak rit- 
kábban barna bábbá alakul, mely utóbbi azonban, szintúgy mint 
a nyári s illetve őszi barna báb áttelel. 5 ebben határozott mimicrys- 
mus nyilatkozik, mert míg a tavaszi zöld báb a zöld lombozat közt, 
addig az áttelelő barna báb a száraz lomb és haraszt közt nehezen 
vehető észre. A barna báb kora tavaszszal adja a pillangót, a 


. typikus Podaliriust. Ellenben a zöld bábból sokkal világosabb, némileg 


rajzban is eltérő jóval nagyobb lepke kel ki, a melynek potroha a 

törzsfaj intensiv fekete széles hossz-sávját olykor csak alig jelzi, 
sőt némelykor csaknem fehérnek látszik. 

Eddigelé a pillangó e nyári ivadékát a leginkább csak 
déli Európában, kivált Szicziliában észlelt ab. Zmctaeushoz közel 
álló eltérésnek, transitusnak tartották; minthogy azonban Caradja 
(Lepidopt. Mittheilungen aus Rumünien: Societas Entom. VII. 1892. 
125. I. és Die Grossschmetterlinge von Rumünien: Deutsche Ent- 
Zeitschr. 1895. 28. 1.) és Hormuzaki (Saisondimorphismus des Papilio 
Podalirius: Societas Entom. VIII. 1893. 2. Il.) a Romániában s 
illetve Bukovinában julius augusztusban fogott s a nevezett uraktól 
kapott példányok után itélve, a mi nyári ivadékunkkal teljesen 
megegyező eltérést, — az előbbi épen Staudinger gyűjteményében 
tett összehasonlítás után — határozottan ab. Zanclaeusnak mond- 
ják, és több hazai lepkész (Dahlström, Viertl, Kelecsényi) e nézetet 
osztja: mi ok sem forog fenn arra nézve, hogy hazai eltérésünket is 
annak ne tekintsük, annál is inkább, mert Standfuss (Saisondimor- 
phismus bei Podalirius: Stettiner Ent. Zeit. 1883. 233. l.), ki a 
bábokkal nagyban kísérletezett, úgy tapasztalta, hogy a zöld bábból 
kivétel nélkül többé-kevésbbé typikus ab. Zamclaeus fejlődött ki, a 
mely mentül nagyobb meleg hatott a hernyóra és bábra, annál 
világosabb alapszínűvé lett, annál hosszabb és karcsúbb a farkiczája 
s ennek hegye felé világosabb, — s annál fehérebb a tora és 
potroha. 

E fajeltérés leírója, Zeller, (Isis 1847. 213—214. Il.) annak 
következő diagnosisát adja: , Fronte breviter pilosa; alarum pos- 
teriorum cauda longiore in apice latius pallida; abdomine flavido 
fere toto, subtus nigro-bilineato; vagyis: homloka röviden szőrzött ; 
az alsó szárnyak farkai hosszabbak, hegyükön halványabbak; a 
potroh csaknem egészen sárga, alul két fekete vonallal. 

Ennek indokolásául bővebben adja elő, miben tér el a törzs- 
fajtól : 

1. A Podalirius tora a hímnél sűrű és hosszú szőrzetű, a 
nősténynél csak hátulsó felén, legalább oldalt jócskán hosszú 
szőrzetű. Homloka fekete, felfelé és lefelé sárga szőrökkel sűrűen 
ellepve; a nősténynél a szőrzet rövidebb, sárga és csak a közepén 
fekete. — A Zanclaeus hímnél az utótor szőrzete olyan mint a 
törzsfaj nőstényeé, a nőstény pedig még kopaszabb. A fej szőrzete 
feltünően rövidebb; a törzsfaj hímjének erős csombókja teljesen 
hiányzik; a szőrzet s annak színe mindkét nemnél egyforma, t. i. 
világos sárga, széles fekete sávval, mely a tortól az egész fejen 

végig futván a felsőarcz felső szegélyénél végződik; csupán a 
szem szegélyénél láthatók némi fekete szőröcskék. 

2. Alapszíne fehéres sárga, de csak a két szárnyon végig 
húzódó harántsávokig, melyeken túl az alapszín jóval sárgább s 
annyival feltünőbb, a mennyiben a fehéres rész a világosság 
felé tartva némi harmatos csillámlást mutat. A felső szárny elülső 
szegélye, valamint az alsó szárny hátszegélye valamivel sárgább, 
oly ezitromsárga mint a törzsfajnál. A fekete sávok az elülső szegély- 
től kiindulva valamivel keskenyebbek, mint a Podaliriusnál és lefelé 
mindinkább megkeskenyednek, elsejük a median-ér első ágát éri, 
a második pedig a haránt ereken végig húzódik, de sokkalta gyön- 
gébben mint a törzsfajnál. A két sáv elseje majdnem ugyanoly 
szélességgel éri el a belső szegélyt, a hová a Podaliriusnál igen 
megkeskenyedve érkezik. A széles fekete külső szegélyt hosz- 
szabbán ketté szelő sárga vonal vagy sáv olykor mint a törzs- 
fajnál végig húzódik, többnyire azonban fele úton elenyészik. — 
Az alsó szárny belső szegélye a Podaliriusnál széles fekete sávot 
mutat, a mely a szemfoltig ér s olykor keskeny sárga vonal által 
részben meg van osztva. E megosztás a Zanclaeusnál rendszeres, 
a mennyiben a széles fekete sávnak csupán a szemfoltig le nem 
érő külső keskeny oldalai maradnak meg, a közben eső tér pedig 
az alapszínt viseli, de feketés behintést mutat. Als alsó szárny 
farkszerű. nyujtványa tövén keskenyebb, hegyén pedig több sárgás 
tért mutat mint a törzsfajé. 

3. A Podalirius potrohának hátrésze koromfekete és felső 
felén hosszú fehér szőrrel bőven be van borítva; hasrésze sárga, 
mindegyik oldalon két széles fekete hosszvonallal, melyek a vég- 
szelvény szegélyéig érnek; a has alaprésze sűrűbb, de rövidebb 
sárga szőrzetű mint a hátrész. — A Zanclaeusnak ellenben az 
egész potroha sárgásfehér, hátán azonban a fekete alapszín áttetszik 
és csak a torfelőli részén mutatkozik szabadon háromszögű folt 
alakjában, a mely folt dörzsölés által hosszabbra lenyúlik. A hátnak 
amaz alaprésze igen ritkás szőrzetű, sőt csaknem kopasz; a has 
pedig rövidebb fehéressárga szőrzettel van gyéren ellátva. A felső 
fekete oldalvonal teljesen hiányzik, az alsó vonal pedig igen vékony, 
fölül sárgaszegélyzetű. A nősténynél mind e jellemvonások gyak- 
rabban és határozottabban észlelhetők, mint a hímnél. A Zanclaeust 
Zeller szicziliai példányok után írta le, de gyakoribb a római 
Campagnában, Palermóban, Toscanában és a Kaukazusban, Romániá- 
ban és Bukovinában. Abajfi Aigner Lajos. 


Különfélék. 

A lepkész teendői ápril havában halmozódni kezdenek. Már 
kezd röpülni az áttelteken kívül a Papilio Podalirius és Machaon, 
Thais Polvxena, a Pieris rapae, napi és bellidice, Leucophasta. 
sinapis és Anthocharis cardamines, a Coliasok, Poly. Thersamon, 
valamint a Lycaenák közül kivált argiolus és cylarus, úgyszintén 
Vanessa levana, Argynnis Lathonia, Selene és Euphrosvne, Pararge 
v. egerides és Megaera, Syrichthus orbifer stb. A szövők közűl 
megjelenik az Endromis versicolora (olykor már márcziusban is), 
Saturnia pyri és pavonia, Aglia tau, Drepana tfalcataria és curva- 
tula, a Psyche muscella, Epich. undulella és bombycella, Fumea 
nüdella és pulla, valamint Harpya vinula, Stauropus Tagi, Noto- 
donta ziczac, trepida, torva és echaonia, Lophopteryx camelina; 
Asphalia flavicornis és ridens stb. A noctuákat még a fűzfa virágján 
foghatjuk, s azonkívül is Simyra nervosát, Moma Oriont, Euclidia 
triguetrát, Pseudophia lunarist ; számos Geometra kezdi röpülését, 
kivált a Selenia-, Cidaria- és Eupithecia-fajok, különösen Eilinerinia 
Roeslerstammaria, Boarmia v. defessaria, Cidarla Írustata, Eupithecia 
graphata és pumilata stb. Mindazáltal most még hálásabb dolgot 
művelünk, hogvha főfigyelmünket a bábok és hernyók keresésére 
fordítjuk. Az Arctia aulica és Hebe a hó elején már kezdenek 
gubózni, villica és Bombyx rubi nehány héttel utóbb :; Callimorpha 
dominula főleg szederen található. A Laria L-nigrumot és Ocneria 
rubeát ne fejejtsük kopogni s a Sesiákat és Psyche-zsákokat össze- 
szedni. Leghálásabb a hernyók keresése lámpásfénye mellett, mert 
az áttelelt Noctua-hernyók csak éjjel táplálkoznak csalányon, vak 
csalányon, rügyező bokrokon stb. Így találhatók az Agrotis-, Mamestra-, 
Leucania- és Plusia-fajták ; de egyes Rhopalocera-hernyót is kaphatunk. 
A ki inkább nappal gyűjt, a hernyókat a tápnövények közelében 
lom alul, de homok és földből is gereblyével szedi elé. Az Agrotis 
fimbria, janthina, fugax, crassa, praecox stb. bábozásra készek, 
úgyszintén a Caradrina-hernyók. Geometra-hernyókat is nyerhetünk 
kopogás útján. 

Kecskemét rovarfaunája. A honfoglalás ezredik évfordulója 
alkalmából és emlékére kiadja Kecskemét város közönsége a város 
történetét és természeti viszonvainak leírását. Ez emlékműnek imént 
megjelent első, bevezető része!) többek közt Kecskemét faunáját 
is tartalmazza, a melyet Biró Lajos állított össze, ki arra 
felkéretvén, egyik levelében így nyilatkozott: , Engem erre a mun- 
kára különösen az buzdított, hogy én, — ellenkezőleg a többi 
zoologusokkal — hazánk egész területén a legérdekesebbnek és 
legjellemzőbbnek nem a havasokat tartom az ő gazdag faunájukkal 
és flórájukkal, hanem épen a hozzá képest szegényes homokot és 
szíket. Epen úgy, mint a Karszt és magyar tengerpart kopárságain, 
hogy az a legfeltünőbb, ami ott nincs, pedig ott kellene lennie. 


1) Kecskemét multja és jelene. Szerkesztette ifj. Bagi László. I. rész. 
Kecskemét 1896. N. 8-r. 214 1. ábrákkal. 

Epen annak a megmagyarázása adja meg a helynek az ő érdekes- 
ségét és jellemző voltát, hogy miért nincs az úgy ? Micsoda körül- 
mények és befolyások idézik azt elő, hogy azok a növények és 
állatok, melyeket ott találni kellene, ott meg nem, élnek ? Miért 
van ez így? Miért léptek fel más fajok? A. szokott fajok miért 
vannak a kellőnél kisebb tömegben, miért nagyobban? Az állatok 


. megjelenése szabályozza-e a növények megjelenését, vagy meg- 
megfordítva? Vagy a talaj okozza mindezt, vagy a meteorologiai 


viszonyok? Az ember munkája befolyásolja-e itt a természetet, 
vagy a természet az embert? E kérdéseknél úgy tolulnak fel az 
érdekes problemák, melyeknek mindenike egész külön tanulmányt 
érdemelne. Hozzá még a kecskeméti viszonyok az összekötő kapcsot 
képezik a rákosi homokpuszták s a deliblati közt. Mind a kettőből 
van benne valami, de egyik sem voltaképen." E nehány sorból is 
kitetszik, mily emelkedett szellemben. fogta fel Biró Kecskemét 
állatvilágának ismertetését. Sajnos. hogy sokféle más munka s új- 
guineai útja megakadályozták a mű befejezésében és különösen az 
összefoglaló, bevezető rész megírásában. A rövid előszót is 
Dr. Hollós László írta meg, a kitől a kötet Kecskemét növény- 
zetének és geologiai viszonyainak leírását is tartalmazza. Tőle tudjuk 
meg; hogy Biró. a, kézirat java részét elutazása előtt, sőt még 
útközben a hajón készítette el, de már a Neuropterák, Hymen- 
opterák, Lepidopterák és Dipterák rendjét ki nem dolgozhatta, a 
Coleopterákat is csak részben ; úgyszintén hiányzanak a Gasteropodák 
s az alsóbb rendű állatok. De így csonkán. is becses e mű, mert 
tanuskodik arról, hogy — Hollós szavaival — ,a magyar fauna 
ismeretében Kecskemét lényeges szerepet visz, a mennyiben egész 
sereg állatfaj hazánkból csupán csak innen ismeretes. Vannak 
azonkívül új fajok is, melyek városunk faunájának sajátjai. Mind- 
ezt Biró buzgó kutatásainak köszönjük." Alább felsorolunk nehány 
oly ízeltlábú állatot, melyek hazánkban csak Kecskeméten fordul- 
nak. elő, . s a melyek egy részét Biró fedezett Jel. Ilyenek: 
Orthoptera (egyenes szárnyúak): Sminthurus lusteri, Lepidocyrtus 
affinis, Entomobrya maritima és Sira pallidipes. Colropterák (bogarak) : 
Atheta macrocera, Neuglenes tenellus. Hemiptera (ftelemásszárnyúak) : 
Siphonophora. Absinthii, Lecanium Aesculi és Tiliae, melyeket 
Dr. Horváth Géza gyűjtött először hazánkban. Araneae (pókok): 
Yllenus arenarius és Horváthii, Diectyna Szabói, Gongylidiellum 
murcidum, Dr. Chyzer Kornél feljegyzései után. Acaridue 
(atkák) : Gamasus fucorum és coleoptratorum var. lunaris, Bdella 
erassicornis és maculata var. pilosa, Actineda pallescens, Dr. K ar- 
pelles Lajos nyomán. Crustacea (héjasok): Diaptomus bacillifer, 
Dr. Daday Jenő után. Van továbbá számos oly állat, mely 
Kecskeméten kívül csak igen kevés helyről ismeretes. — Biró 
munkálatának kiegészítését képezi a kecskeméti , legegyszerűbb 
növények és állatok" jegyzéke Francé Rezsőtől, ki 43 maszatot 
és 38 véglényt sorol fel. 

A lepkének régi magyar elnevezései. Érdekes tudnunk, mily 
nevek alatt ismerték eleink a lepkét. Hajdanában minden rovart 
bogárnak vagy féregnek neveztek. Idővel azonban kezdték azokat 
megkülönböztetni, és kétségkívül az írók, a tudósok voltak azok, 
kik a bogár nevet a rovarok egyedekben leggazdagabb rendjének 
meghagyva, a lepkék részére új nevet csináltak. A legrégibb 
elnevezés alighanem a lövöldék, melyből idővel a leppendék, és 
ennek rövidítéséből a lepke elnevezés keletkezett; mások meg 
alkalmasint a latin Papilio után faragták a pillangó nevet, melyet 
népünk is elfogadott, de megrövidített: ma általánosan pillének 
nevezi a pikkelyröpüt. Az előbbi négyféle elnevezést már a XVI. 
század végén felváltva használták, míg a pille név csak a XIX. 
század elején lép fel az irodalomban. Calepinusnál (1592) a Papilio : 
lövöldék, leppendék, pillangó vagy lepke. Molnár Albertnél (1604) 
a Hepiolus : lövöldék. Apáczai Csere János (1655) leppendéket említ, 
a Bombyx morit azonban , selyem-eresztő bogárnak" nevezi. Lippai 
Jánosnál (1664) a lepke: ,leppendék, a hernyóknak nemzője vagy 
szülője". Szilágyi J. Benjámin (1673) ,Gyertyára szökellő lövöl- 
dékeket" emleget, de a lepkét is ismeri. Cseh Márton (1676) csak 
a leppendék nevet használja. Landovics István (1689) szerint ,a 
pillangó-férgek kedvelik a gyertyavilágot". Miskolezy Gáspár (1702) 
pillangó és gyertyai lepke; Ember Pál (1702) leppendék vagy lepke 
névvel él. Páriz-Pápainál (1708) Papilio: lövöldék, Hepiolus pedig 
, Gyertyára repeső lövöldék". Faludi Ferencz (1748) a lepkét hol 
lövöldéknek, hol leppendéknek nevezi. Baróti Szabó Dávid (1803) 
pedig leppentyű vagy pille név alatt ismeri azt, mely utóbbi név 
azonban már korábban a népies Vitézi énekekben (Thalynál II., 
(0 I.) is előfordul. A kis-lepkét, úgy látszik, ősi időktől fogva 
molynak nevezték. Már a Bécsi s egyéb Codexek, valamint Comenius 
egyik fordítója (1697) is ezen a néven említik. Az utóbbi a Tineát 
érti alatta, a melyet Páriz-Pápai (1708) moly-féregnek nevez. Féreg 
alait azonban inkább kukaczféle állatot értettek; pl. a Cossust 
fa-féregnek nevezi Páriz-Pápai (1708) s ugyan ő az atkát pap- 
macska-féregnek és papmacskájának, mely utóbbi név alatt ma az 
Arctia cajának hernyóját értik. A hernyót Páriz-Pápai, úgy mint 
a nép némely vidéken ma is hirnyónak mondja; de már sokkalta 
régebben a Bécsi Codex, az 1579-ki nagyszombati Kalendárium, 
Káldi Gáspár (1626), Szilágyi J. Benjámin (1673) stb. hernyónak 
nevezték s így nevezik manapság általában. E lapokban mi, hogy 
a kecske is jóllakjon, a káposzta is megmaradjon, azaz hogy a 
népies elnevezést is, az irodalmilag megállapított elnevezéseket is 
használjuk, a Lepidopterákat általában lepkéknek; a Rhopalocerákat 
(nappaliakat) pillangóknak; a Heterocerákat (éjjelieket) pedig pillek- 
nek, s az utóbbiak egyes osztályait: a Sphingidákat zúgó pilléknek, 
a Bombycidákat szövő pilléknek, a Noctuákat bagolypilléknek, a 
Geometridákat araszló pilléknek, a Microlepidopterákat pedig moly- 
pilléknek fogjuk nevezni. 

VA AKK 

A bécsi entomologusok egyesülete az imént bocsátotta ki 
T. évi 1896-ki jelentését. Ebben s illetve a csatolt színes két 
táblán May H. rajzát adja a Cleogene niveata hernyójának, 
Wagner F. pedig a Caustoloma flavicaria hernyójának rajzát és 
leírását; báró Kalchberg A. az Anthocharis cardamines var. 
phoenissa és var. turritis rajzát; Habiech 0. Coenonympha 
pamphilus ab. Eburnea új eltérésének; Dr. Rebel H. pedig a 
Parnassius Appolo és Delius hermaphroditáinak rajzát és leírását 
közli. Metzger A. folytatja a fÍriesachi lepke-fauna közlését, 
míg Trexler T. az Oetscher területének lepke-faunájához adalékot 
nyujt; a felsorolt lepkék legnagyobb részét villamos fénynél fogta : 
nem ártana, ha hazai lepkészeink is nagyobb figyelmet fordítanának 
arra a jelenségre, hogy a villamos fényt tömérdek sok lepke keresi 
fell. Tomala Nándor németül közli a Sesia bibioniformis élet- 
módját, mely már, a R. L. 1. fűzetében, (19. k) , megjelent; ez 
alkalommal megjegyzi, hogy a Sesia hernyóját Dr. Nickerl 
Prágában már 20 évvel ezelőtt megkapta Anker Rudolftól, 
aki azt Euphorbia Girardianában találta; egyszersmind azt is 
megjegyzi, hogy az Evonymusból tenyésztett Sesia nem cephiformis, 
hanem tipuliformis C1. — A kisebb közleményekben megemlíttetik, 
hogy Bécs környékén is megtalátták 1896-ban a Heliodes rupicolát 
és Sesia bibioniformist; a Sesia colpiformist már az előző évben 
fogták ott először. Sajátságos véletlen, hogy Alsó-Ausztriában 
(Schneeberg) tavaly először akadtak az Agrotis speciosára, ugyan- 
akkor, amidőn gróf Wass Béla azt a kolosmegyei Magura hegyen 
találta először Magyarország területén. Az egyesületnek 62 tagja 
van és 123 munkából álló könyvtárral rendelkezik. 

A bogarak röpülése. Hogy a röpülőképességgel felruházott 
bogárfajok nagyobb elterjedési területtel bírnak és bírhatnak, mint 
azok, melyek röpülni nem tudnak, azt mindenki természetesnek 
fogja találni. De csodálatosnak tünhetik fel az a jelenség, hogy 
röpülő faj igen szűk határra szorítja röpülését és bizonyos, 
majdnem mértani vonalon túl, habár mi sem akadályozza őt 
röpülésében, s bár az általa át nem röpült, az előbbivel kö z- 
vetlenül összefüggő területen mindama táplálkozási, helyi és 
klimatologiai viszonyok megvannak, mint az általa beröpült területen, 
röpülését mégis amannak csak egy éles határáig terjeszti ki, melyet 
szorosan meg is tart. Ezen jelenséget figyeltem meg mult évben 
több napon át a Retyezát-hegység egyik völgyében. Epen a szép 
Leptura virens L. röpülési ideje volt és én egy ernyős növény nagy 

és ugyanazon virágok nőttek az előbbivel összefüggő területen is. 
Miután ezen terület hason virágjai alig 10—12 méter távolban voltak 
az előbbi terület virágjaitól és a röpülést mi sem akadályozta, 
ennélfogva csak azt lehet következtetni, hogy általunk észre nem 

vehető légköri körülmények működtek közre a röpülési tér oly 
szigorú határolásában. MerHl Ede. 

A méhnek új ellenségei. Ilyennek ismerték fel újabban a 
Tabanus bovinus nevű nagy marhabőgőlyt, mely különösen erdőkben 
gyakori. Németországban többször figyelték meg, midőn mézelő 
méheket megtámadott, szipókájával az előtorban megszúrván meg- 
ölte s azután nedvöket kiszívta. Állítólag a méhesek körül is röp- 
ködve, megtámadja a hazatérő méheket. A méh ellenségei az 
dAsilus germanicus és Asilus crabroniformis is, a melyek mindenféle 
rovart megfognak és kiszipolyoznak. Izomzatuk oly erős, hogy kinőtt 
Stenobothrus szőcske-fajokat könnyű szerrel röptükben magukkal 


visznek, s ennélfogva méhekkel is könnyen elbánnak. Ha valamely 


méh, mézet gyűjtvén, szipókáját a virágba bocsájtja, akkor oda 
sompolyog az dst/us, áldozatának hátára ugrik s egy szúrással 
megölve azt, azonnal kiszipolyozza vagy biztos helyre viszi. [gy orozva 
azonban csak erdőszéleken röpködő egyes elszéledt méheket támad 
meg; méhkasok közelében ezt még nem figyelték meg. 

A budapesti entomologusok körének febr. 12-ki összejövetelében 
Dr CA zteiT HK 6 IE DES ETO Ty át TAN ELS EZ el VE KONE TE TÁ TENYákSltstta 
dor és Dr. Madarász, Gyula is, részvettek, "valamint SSTót 
Wass Béla, ki évek óta nagy előszeretettel foglalkozik a. lepke- 
gyűjtéssel... A társaság szónokai felköszöntőkben melegen üdvözöl- 
ték őt. mire a gróf megigérte, hogy e kedélyes társaságot szívesen 
fogja felkeresni jövőben is, ha bokros elfoglaltsága azt megengedi. 
Ezután bemutatta Pável János a gróf által gyűjtött s a Nemzeti 
Muzeumnak átengedett lepkék közül a ritkábbakat, minők pl. Agrotis 
speciosa Hb. és hastifera Donz. stb. Bemutatta továbbá az Anaitis 
simpliciatát Tr., melyet Dr. Madarász Hunyad megyében fogott; 
ezt a fajt Frivaldszky Imre tévesen Anaitis Poisduvaliata- 
nak tartotta, amely csak Kis-Azsiában és déli Oroszországban fordul 
elő. — A febr. 26-ki összejövetel alkalmaval ugyancsak Pável 
mutatott be nehány ritkább bogarat, mint: Atranus collaris iMén., 
Trechus subdterraneus Mill. , Bathyscia Reitteri Briv., B. Páveli Frtv. és 
Adelina turcica Reitt., melyek leginkább csak Herkulesfürdő környékén 
fordulnak elő. Ezután bemutatta nehány lepke biologiáját, u. m. 
Agrotis fümbriola Esp. és signifera F., Episema scoriacea Esp., 
Caradrina, terrea Frr. és lenta Tr., valamint Epimecia ustula Err., 
mely utóbbi ritka fajt Kindermann Szerém megyében fedezett 
fel, de Szegeden is talált, míg Frivaldszky a Farkasvölgyben, 
Pável pedig a Csepel-Szigeten is ráakadt. — Majd Dr. Uhryk 
Nándor az Arctiák rendjéből nehány fajt és eltérést mutatott be, 
minők: Emydia striata L. és ab. melanoptera Br., melyeket petéből 
tenyésztett;  Nemeophila plantaginis L. és ab. matronalis Frr., ab. 
hospita Schiff. és egy nőstényeltérést, melynek alsó szárnya narancs- 
sárga alapszínt mutat; ezeket Lőcse környékén gyűjtötte; továbbá 
Spilosoma  menthastri, urticae, mendica Cl. és ab. rustica Hb., 
ab. Standfussi Esp., mely a mendica és rustica közt foglal helyet. 
Végül A. Aigner Lajos ismertette a hazai nagy-lepkék név- 

jegyzéke nyomán, amelyet Pávellel összeállított, azok számát, 
kimutatván, mely nem hány fajjal és fajeltéréssel van képviselve ; e 
szerint Magyarország területéről eddig 1382 faj és 321 fajeltérés 
ismeretes. Apollinus. 

A gyapjas pillének erdészeti és kertészeti szakkörökben tudo- 
mányos neve (már tudniillik azoknál, a kik tudományos név szük- 
ségét érzik) Ocneria díispar L. Ehhez az elnevezéshez csat- 
lakozik a lepidopterologiai irodalom is. Ujabban Ch. H. F evr- 
nald, a massachusettsi Mezőgazdasági Collegium tanára a 
gyapjas pillének amerikai kártételéről szóló munkájában (Tr 
gypsy Moth. A report of the work of destroying the insect. 
By Ed. H. Forbush:. and "Ch. HB. Wernald. Boöstön 1896.) , az 
Vcneria. helyett a Porthetriu nevet használja. Eljárását következők- 
kel igazolja. Linné ezt a lepkét (Sys/. Nat. 1758.) Phalaenu 
(Bombyx) dispar-nak nevezte el; Schrank (Fauna Boica 1801.) 
a genus-nevet Luria-ra változtatja; O ehsenheimer (Schmett. 
von Európa 1810.) felállítja a Liparis; majd Hübner (Verzeich. 
bek. Schmett. 1822.) megteremti a Porthetria nemet és ide sorolja 
a gyapjas pillét és hozzá még három exotikus lepkét: 8.hei 
phens (Illustr. of. Brititish Entomology 1829.) szintén alkot . új 
genus nevet s így ez most Hypogymnu lesz. E sok név közül, 
tekintetbe véve a prioritást s azt, hogy egyik-másik új név már 
egyéb állat-genusra volt lefoglalva, (Luria. Liparrs) Fernald az 
18292. évi Hübner féle Porthetria-t tar tja annak, a melyet a prio- 
ritás-elvénél fogva az érvényesség megilleti. Mert szerinte St a u- 
dinger eljárása, ki a Hübner-féle Öcneria genusba a rubeu 
Fabr.-hoz czatolta a dispart, nem helyes; ő hozatott európai rubea 
példányokat s azokból kiderült, hogy a dispar és ruben egy genusba 
nem illeszthetők. E felfogáshoz csatlakozott a brémai Grote és 
Hernaitdsegyik ökartátsas 1: BEA eh midt tanávr.as: — , A kérdés 
bizonyára megérdemelné, hogy é vizsgálat ne csak a rubeára, hanem 
arra a három exotikus lepkére is kiterjesztessék, a melvet H ü b- 
ner 1822-ben a dispar-ral együtt a Porthetria-nembe helyezett. 
Mert a fentiek szerint Fernald e kérdésnek csak felét birálta 
meg s ez nem igazság. ; 

Fonálférgek hernyókban. Carabidákban és sáskákban már 
gyakran találtak fonálférgeket, de hernyókban csak újabb időben. 
Egyik bécsi iepkész 1895. julius havában a Üucullia  scrophulariae 
számos hernyóját vitte haza, és nehány nap mulva észrevette, hogy 
azok egyike elpusztult, mellette pedig két csomó fonálféreg fekszik. 
Nehány hernyót szeszbe tett, hogy kikészítés előtt megölje. Ez alatt 
mindegyik hernyóból 2—2 mintegy 1 dm hosszú fonálféreg jött 
ki, még pedig hol a stigmákon, hol a végbélnyilásból. Hasonló 
tapasztalatra jutott más gyüjtő a Smerinthus ocellata és populi 
hernyóinál, melyekből (1894 őszkor gyűjtetvén) 12—15 cm. hosszú 
fonálférgek jöttek ki a végbélnyiláson. 

A rovarok kedvelt szinei. Kétséget sem szenved, hogy a 
rovarok bizonyos színeket különösen kedvelnek. Igy a Pieridák, 

fehér pillék, gyakran röpködnek papirszeletek után vagy a boltok 
czímtábláinak fehér betűi felé. A Rhodocera rhamni, cezitrom pil- 
langó, különös hajlamot tanusít a Cirsium oleraceum sárga virága 
iránt. Macroglossa stellatarum, ha viruló virágágyhoz ér, első sor- 
ban a piros virágok felé fordul. A méhekről pedig Lubbock szá- 
mos pontos megfigyelés után megállapította, hogy legkedveltebb 
színök a sárga és narancsszín, és csak azután következik a fehér, 
zöld, piros, kék; az a körülmény, hogy a méz behordásánál több- 
nyire egyféle virágot keresnek fel, szintén arra mutat, hogy a 
méhek csak színbeli ösztönüket követik. 

Sokhíműség. Lang, bajor erdőtanácsos észlelte, hogy oly 
évben, midőn a Bupalus piniarius tömegesen fellépett, és feltünően 
több hím, mint nőstény lepke volt, gyakran egy-egy nősténynyel 
15—20 hím is egyszerre copulában volt, s úgy potyogtak le a földre. 


xrevélszekrény. 


Dr. Langhoffer Ágost úrnak. Nagyon igazak azon szavai, hogy , Váll- 
vetett munkának biztos az eredménye!" S ennélfogva köszönettel vett két 
czikkét biztosítékául tekintjük annak, hogy a mi törekvéseinket is a siker 
fogja koronázni. —  Kezdö lepkésznek. Kezdetben csakugyan elégséges 
Emich-nek , Kis lepkegyűjtő" czímű művecskéje, ábrákkal (2 Írt 40 kr.), és 
Berge , Schmetterlingsbuch"-ja, jó ábrákkal (10 Írt); de ha behatóbban 
akar kedvelt állataival foglalkozni, okvetlenül szükséges nagyobb mű meg- 
szerzése, minő Hofmanné , Die Schmetterlinge Europas" és , Die Raupen 
der Schmetterlinge Europas", amaz 71, emez 50 gyönyörű táblával, az is 
ez is m. e. 15 frt, vagy Praun hasonczímű művei, melyek február füzetünk 
boritékján hirdetve voltak. Ezek szerint a lepkék és hernyók nagy részét 
meg lehet határozni; a melyeket pedig nem sikerül ezek nyomán pontosan 
meghatározni, azokat tessék hozzánk beküldeni: szivesen fogjuk meg- 
határozni. — Györke Lajos úrnak. Lepkéit kézhez vettük, és meghatározásukba 
már bele is fogtunk; rövid idő mulva útban lesznek — hazafelé, — Pilz 
Ottó úrnak. Köszönet lapunk terjesztésében kifejtett buzgalmáért; bárha 
minden erdész és gazda úgy tenne! — Merkl Ede úrnak. Újabb czikkeit 
köszönettel vettük: sorra adjuk! — Haberbauer József úrnak. A várnai lep- 
kék jegyzékét köszönettel vettük, és várjuk a bulgáriaiakét is. Minden- 
esetre érdekes ránk nézve a szomszédos országok faunáját ismerni. 

Élő Atropos pillére, bábra és hernyóra lévén szükségem, felkérem a 
t. szaktársakat, ha náluk akad, szíveskedjenek nehány példányt fadobozban, 
mint minta érték nélkül" (5 kr. bélyeggel) hozzám beküldeni. A 
pillét kérném, mézzel megetetve, úgy megkötözni, hogy szárnyait ne moz- 
gathassa; a hernyó mellé pedig burgonyainda csatolandó; a báb vatta közt 
küldhető. A: AGA 


Az előfizetési pénzek A. Aigner Lajoshoz (VIII. Rökk Szilárd 
utcza 32.) cezímzendők. 


Az általam szerkesztett és már megjelent ; 
, Nyitramegyei lepkék é bogarak" : 
czimü füzet nálam kapható. 
Európai de különösen magyarországi Coleopterák árjegyzékét 
kivánatra ingyen küld 
di öl : € 
KELEGSENYI KAROLY 
Tavarnok via N.-NVapolcsány. ; 
0? KRovar-Coleoptera-kereskedés. ; 


donosa, ajánlom magángyüjtőknek, iskoláknak, gazdászoknak és erdé- 
szeknek 8000 hibátlanul meghatározott honi és külföldi fajból álló rovar- 
készletemet. Honi faunánk közönséges és legritkább fajai nagy- 
számban, továbbá több száz exotikus faj. Iskolák részére gyüjtemény eket 
olcsón állítok össze. Honi gyüjtőkkel szivesen lépek csereviszonyba 


Megkeresésre nyomtatott árjegyzéket ingyen és bérmentve küldök. 


Merkl Ede 


Mint honunkban a legrégibb és legnagyobb rovarkereskedés tulaj- 
3 Német-Bogsámban. (Krassó-Szörény megye.) 


té né d 


O cs. cs kir. Fensége 
József főherczeg és 
O királyi Fensége 
Fülöp Szász-Coburg- 
Gothai herczeg udvari 
szállítója. 


Legmagasabb és magas 

"elismerések ; aranyérmek, 

diszoklevél stb. stb. minis- 
teri ajánlások. 


Ajánlkozik 
emlősök és madarak 


természethü. 
művészi és tartós 


kitömésére. 


S. Jutányos ával. 2 


Az Állatok friss álla- 
potban elöleges prae- 
nélkül 
dendök be. 


paratio kül- 


Dr. Lendl Adolf 


tanár 


praeparatoriuma 


fanszerkészitő. intézete 


BUDAPEST, 
II., Donáti-utcza 7. 


Rovarbiologiai 
praeparatumok; 
rovaríejlődések 

spirituszban; 
rovargyüjtemé- 
nyek; eszközök, 
mikroszkópok. 
Részletes árjegy- 
zékek bérmentve 
és ingyen. 


Különböző tansze- 
rek, kitöm. állatok, 
csontvázak, anatom. 
praep., papirmaché 
modellek, mikrosz- 
kópi készitmények 


stb.raktáron vannak 


JJF" út mm" Wzeman man I en" 


von Schmetterlingen umd Küflern, 


empfehlen wir : 


Grosses Schmetterlingswerk 


S. v. Praun. Komplett in 42 Heften in gr. 4. Jedes Heft 4 gemalte 


Text enthaltend, a Mk. 
auch in kart. Bánden apart: 


2,80. 
Fapillonés: (Mk. 32,50), 
Mk. 9), 


Microlopidoptera (M 6 10 


Nootuae (Mk. 


Grosses Raupenwerk 


durchgeesehen 


Kompl. in 9 Heften in gi 


Hieraus apart in kart. Bánden: 


Die Káfer EBuropas. 


Die Frazjolktáti Familien hieraus 


Pi HE "ometrae (Mk. 15.75), 


Macrolepidoptera (Mk. 40), Microlepi- 


nen, v. denen jedes die Beschreibung von 100 Káfern auf 100 Blátt- 
chen, Kegister und bis 3 Tafeln m. Abbildungen v. Gattungsreprásen- 
tanten enthült. Preis eines Heftes in Wutteral 3 Mk. 


Ergünzungeu und komplette Exemhlare tiefern zu den billigsten Preisen 
Bauer £ Raspe in Nürmberg. 


Tafeln u. 

i rt. Bánde ili Bombyces (Mk. 
18,50), Sphinges () 
von S. v. "raun, gesehen und ergánzt v. Dr. E. Hofman. 
C ga! ; in gr. 4. mit je 4 gemalten Tafeln u, Text, a Mk. 6. 

3 doptera (Mk. 20.) 
Dr. Küster und Dr. Kraatz 

Fortgesetzt von J. Schilsky, nach der Natur beschrieben, mit Bei- 
trágen mehrerer Entomologen. Hiervon sind bis jetzt 32 Hefte erschie- 

